CELEX: C2007/283/58
Language: bg
Date: 2007-11-24 00:00:00
Title: Дело T-360/07 P: Жалба, подадена на 19 септември 2007 г. от Комисията на Европейските общности срещу решение, постановено на 5 юли 2007 г. от Съда на публичната служба по дело F-24/06, Abarca Montiel и др./Комисия

24.11.2007   
            
            
               BG
            
            
               Официален вестник на Европейския съюз
            
            
               C 283/31
            
         Жалба, подадена на 19 септември 2007 г. от Комисията на Европейските общности срещу решение, постановено на 5 юли 2007 г. от Съда на публичната служба по дело F-24/06, Abarca Montiel и др./Комисия
   (Дело T-360/07 P)
   (2007/C 283/58)
   Език на производството: френски
   Страни
   
      Жалбоподател: Комисия на Европейските общности (представители: D. Martin и L. Lozano Palacios)
   
      Други страни в производството: S. Abarca Montiel (Wauthier-Braine, Белгия), K. Adams (Wavre, Белгия), M. Alvarez y Bejerano (Sint-Pieters-Leeuw, Белгия), C. Baesens (Брюксел, Белгия), C. Blancke (Брюксел, Белгия), V. Bruneel (Kampenhout, Белгия), G. Butera (Rebecq, Белгия), C. Clarie (Denderhoutem, Белгия), G. Gallo (Zellik-Asse, Белгия), C. Gilis (Ganshoren, Белгия), I. Gillard (Gingelom, Белгия), C. Kremer (Laeken, Белгия), D. Maris (Schaerbeek, Белгия), M. Menacho y Sanchez (Zellik-Asse, Белгия), R. Thiry (Herstal, Белгия), S. Timmermans (Брюксел, Белгия), R. Tuts (Boutersem, Белгия), E. Tzikas (Андерлехт, Белгия), C. Van Droogenbroeck (Eghezee, Белгия), C. Willems (Liernu, Белгия)
   Искания на жалбоподателя
   
               —
            
            
               да се отмени Решение на Съда на публичната служба от 5 юли 2007 г. по дело F-24/06,
            
         
               —
            
            
               да се препрати делото на Съда на публичната служба,
            
         
               —
            
            
               да не се произнася по съдебните разноски,
            
         
               —
            
            
               при условията на евентуалност, да се отмени решението на Съда на публичната служба от 5 юли 2007 г. по дело F-24/06 и като се произнесе по същество по спора да уважи исканията на ответника, предявени пред първата инстанция, и следователно да отхвърли иска по дело F-24/06; да осъди ответната страна по жалбата да заплати съдебните разноски.
            
         Правни основания и основни доводи
   С Решение от 5 юли 2007 г., постановено по дело F-24/06 Abarca Montiel и др./Комисия, Съдът на публичната служба (СПС) отменя решенията, с които Комисията определя класирането и заплатите на ищците по това дело в качеството им на договорно наети служители. Ищците по дело F-24/06 са бивши работници, наети по белгийското право като детегледачки в резултат на промяна в Условията за работа на другите служители на Европейските общности.
   Първото основание, на което се позовава Комисията в подкрепа на жалбата си, е грешка в прилагането на правото, доколкото Съдът на публичната служба не е преценил правилно обхвата на действие на принципа за равно третиране при тълкуването на приложимите разпоредби, по-специално във връзка с твърдението на Комисията, че семейните надбавки се включват в понятието за заплата.
   Второто основание е нарушение на принципа за мотивиране, доколкото Съдът на публичната служба не се е произнесъл относно понятието за заплата.